Ledaal

Ledaal på Eiganes i Stavanger er en herregård som ble bygget som lyststed for Kiellandfamilien i perioden 1799 til 1803. Ledaal er i dag en del av Museum Stavanger. I tillegg til å være museum har Ledaal funksjon som kongebolig.

Byggherre var kjøpmann og hoffagent Gabriel Schanche Kielland og hans kone Johanna Margaretha Bull.

Navnet Ledaal er satt sammen av den siste bokstaven i hvert av ordene Gabriel, Schanche, Kielland, Johanna, Margaretha og Bull.

Ledaal blir noen ganger nevnt som et kunstnerhjem på grunn av eiernes slektstilknytning til forfatteren Alexander Kielland. Kielland var ofte gjest hos sine slektninger og brukte huset, familien og dens omgangskrets som modeller i flere av sine verk. Han bodde imidlertid aldri her.

Eiendommen var før den fikk navnet Ledaal, kjent under navnene Egenes løkke B1 og Canaen.

Referanser

Eksterne lenker 
 
 Ledaal på nettsiden til Museum Stavanger AS
 

Norske kunstnerhjem
Fredete byggverk i Rogaland
Museer i Stavanger
Lyststeder i Rogaland
Kulturminner i Stavanger
Norske kongelige eiendommer